Kuba respublikasi davlat kengashi O‘zbekiston prezidenti Islom Karimovning vafoti munosabati bilan mamlakatda rasman motam e’lon qildi. Bu haqda Cubadebate hukumat portali xabar tarqatdi. Ma’lum qilinishicha, 5 sentabr kuni mahalliy vaqt bilan soat 06:00dan soat 24:00gacha motam davom etadi. Shu kuni mamlakatdagi barcha davlat muassasalari hamda harbiy oliygohlar binolarida davlat bayroqlari tushirib qo‘yiladi.